Utkast til prosjektbeskrivelse

Hva er en økologisk bevissthet?

‘antropocen’ krever nye måter å tenke om det å være menneske på, om skillene mellom det menneskelige og det ikke-menneskelige, og om subjektets forhold til omverdenen.

I Jonas Eikas novellesamling *Efter Solen* møter vi mennesker som på ulike måter søker fellesskap. Felles for dem alle er en higen etter enhet som vi kan kalle likevektig eller symbiotisk. I åpningsnovellen «Alvin» søker en økonom trøst i samlivet med tittelpersonen, en ung mann som lever av å kjøpe og selge derivater om natten. Økonomens bank har rast sammen og beskrives som en sammenfalt ruin, og som et korpus av det maskinelle, det levende og det ikke-levende: «Jeg forestillede mig en monstrøs og gennemhullet arkitektur, de knuste byggematerialer hældt ned i en kolossal myretue og holdt sammen af internetbølger og den gærende, organiske ånde der svulmede i alle hulrum» (Eika, 32)

 Likeledes, opplever hovedpersonen i novellen «Rachel Nevada» en «metallisk længsel» etter å forenes med en sender han finner i ørkenen. Senderen har integrert alt liv som flokkes om den; dyr, planter og soppvekster, som var gått i forbindelse med den og gjort overflaten porøs. I møte med senderen, finner Antonio en mulighet for selv å gå i oppløsning: «Han hørte den unisone klang mellem sit eget skig og det der blev udsendt fra Senderen: en mørk og klar metallisk tone der lød dissonant i sig selv. Med rædsel og nydelse mærkede han et formløst, ørkenaktig liv udfolde sig inne i ham selv med tektonisk langsomhed.» (Eika, 63)

I Eikas noveller søker subjektene selvoppløselse i en kollektiv enhet, og de kjenner på en sterk ensomhet og følelse av å være og fremmed fra alt annet. For filosof Timothy Morton er fremmedhet et ontologisk grunnvilkår. Fremmedheten er ikke kun utenfor oss, men også inni oss. Om ensomheten skriver Morton at:

«Psykoanalysen hævder, at melankolien uløseligt lænker os til moderens krop. Er vi på en lignende måde lænket til Jorden selv? Er vores mørke oplevelse af at være adskilt fra Jorden et sted, hvorfra vi kan erfare en økologisk bevidsthed? Er ensomheden et tegn på en dyp forbundethed?»

Spørsmålet blir derfor om Eikas noveller gir uttrykk for en erfaring av økologisk bevissthet, i karakterenes isolasjon, ensomhet og forsøk på selvutslettelse uten hell. Hvordan forstår mennesket seg selv i forhold til omgivelsene og til det ikke-menneskelige?

I *Opplysningens Dialektikk* tegner Horkheimer og Adorno et bilde av en sivilisasjon som er bygget på tvang og hierarki; overfor den ytre naturen og i menneskets sosiale sfærer, samt i de subjektive sfærer: den indre natur. Begrepet om tvang karakteriserer ikke lenger primært et forhold mellom samfunnsklasser, men menneskets forhold til naturen.

En liknende tanke presenterer den franske filosofen og psykoanalytikeren Felix Guattari. I *De Tre Økologier* heter det at «Sideløbende med disse omvæltninger undergår de menneskelige livsformer, både de individuelle og de kollektive, en gradvis forringelse» og videre: «Det er forholdet mellem subjektiviteten og det udvendige – uanset om det er socialt, animalt, vegetalt eller Kosmisk – der således sættes over styr i en form for overordnet bevægelse av implosion og regressiv infantilisering.» (Guattari, 13-14)

Som alternativ til et hierarkisk natursyn som nettopp skiller det utvendige og det innvendige, presenterer økokritiker Timothy Morton sitt ontologiske kjernebegrep «the mesh». Her er alt værende innlemmet i alt annet, som et gjensidig og symbiotisk avhengighetsforhold og en kaotisk sammenfiltring uten hierarki, sentrum og periferi, og forgunn og bakgrunn.

I denne sammenheng er også Guattaris teori om de tre økologier meget relevant: en mental, en sosial og en miljøøkologi, og alle deres intrarelasjoner. Dette vil jeg utforske nærmere.